Diari Oficial de la Generalitat Valenciana


Sumari del DOGV 9308, del 29-03-2022 (2022/2441)

RESOLUCIÓ de 22 de març de 2022, de la Presidència de la Generalitat, per la qual s'aprova la bandera del municipi de Figueroles.
---------------------------------------------------------------------------------------------------------------------------------

### Dades del document

Número de DOGV
:   9308

Data del DOGV
:   29-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2441


Data del document
:   22-03-2022

Organisme emissor
:   Presidència de la Generalitat

Tipus de document
:   Resolució

Descriptors 

:   * Figueroles

RESOLUCIÓ de 22 de març de 2022, de la Presidència de la Generalitat, per la qual s'aprova la bandera del municipi de Figueroles. [2022/2441]  
El Ple de l'Ajuntament de Figueroles en la sessió ordinària del 27 de setembre de 2021, va adoptar per la majoria absoluta del nombre legal de membres de la corporació local, l'acord d'aprovació de la proposta de la bandera municipal, perquè el represente i simbolitze, d'acord amb la proposta realitzada en l'informe del Consell Tècnic d'Heràldica i Vexil·lologia de data 28 de maig de 2021.  
Consta acreditat en l'expedient el compliment del tràmit d'informació pública i la publicació de l'anunci en el Diari Oficial de la Generalitat Valenciana núm. 9197, de 19 d'octubre de 2021, i al tauler d'edictes de l'Ajuntament. Així mateix, la secretaria de l'Ajuntament ha certificat la no presentació d'al·legacions en el període d'exposició pública.  
  
El Consell Tècnic d'Heràldica i Vexil·lologia, en la sessió de data 28 de gener de 2022, va dictaminar favorablement la proposta d'aprovació de la bandera municipal i va considerar correcta la representació de la bandera i d'acord amb la seua descripció.  
El procediment s'ha tramitat d'acord amb el que estableix l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per això, i fent ús de les atribucions conferides per la legislació vigent, resolc:  
  
Aprovar la bandera del municipi de Figueroles (Castelló) que queda organitzada de la manera següent:  
  
«Bandera de proporcions 2:3, bandada a l'asta de blau i gris perla, ressaltada d'un castell groc, maçonat i aclarit de negre, amb la llegenda CDA, de negre, al peu del castell».  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació en el Diari Oficial de la Generalitat Valenciana d'aquesta resolució, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la notificació o publicació d'aquesta resolució en el Diari Oficial de la Generalitat Valenciana, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que la persona interessada siga una administració pública, no és possible interposar un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 22 de març de 2022.- La secretària autonòmica de Cohesió Territorial i Polítiques contra el Despoblament, (p. d. R 17.02.2022, DOGV 21.02.2022): Elena Cebrián Calvo.